

Κθ35οη: 8ί9Β 

(βπι&θάύθεΐ) 

Ι.οο3ΐίοη: ΑΙίιβηΛ ΕΙΙιηίΚο 
Τγρ09Γ3(ί0 I 


4751 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 358 

14 Φεβρουάριου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός οργάνων, τρόπου και διαδικασίας δια¬ 
πίστωσης σοβαρών παθήσεων υποψηφίων για ει¬ 


σαγωγή στην τριτοβάθμια εκπαίδευση. 1 

Εσωτερικός Κανονισμός Λειτουργίας του «Αρχείου 
Χαρτογραφικής Κληρονομιάς» (Α.Χ.Α.Κ.). 2 


Ειδικές Εξετάσεις περί εισαγωγής σπουδαστών με 
σοβαρές παθήσεις στο πρώτο έτος σπουδών του 
Τμήματος Εικαστικών Τεχνών της Ανώτατης Σχο¬ 
λής Καλών Τεχνών (καθ’ υπέρβαση του αριθμού 


εισακτέων σε ποσοστό 5%). 3 

Χορήγηση άδειας ιδιωτικού σχολείου Πρωτοβάθμι¬ 
ας Εκπαίδευσης - Συστεγαζόμενου Νηπιαγωγεί¬ 
ου με ΜΦΠΑΔ. 4 


ΑΠΟΦΑΣΕΙ Σ 

Αριθμ. Φ151/17897/Β6 (1) 


Καθορισμός οργάνων, τρόπου και διαδικασίας διαπί¬ 
στωσης σοβαρών παθήσεων υποψηφίων για εισα¬ 
γωγή στην τριτοβάθμια εκπαίδευση. 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - ΥΓΕΙΑΣ 

Έχοντας υπόψη: 

1. Τις διατάξεις του Ν. 2525/1997 (Φ.Ε.Κ. 188/τ. Α'/1997) 
«Ενιαίο Λύκειο, πρόσβαση των αποφοίτων στην Τρι¬ 
τοβάθμια Εκπαίδευση, αξιολόγηση του εκπαιδευτικού 
έργου και άλλες διατάξεις», όπως αντικαταστάθηκε με 
τις διατάξεις του άρθρου 1 του Ν. 2909/2001 (Φ.Ε.Κ. 90/ 
τ. Α'/2001), όπως τροποποιήθηκε και ισχύει. 

2. Τις διατάξεις της παρ. 1 του άρθρου 35 του Ν. 
3794/2009 (Φ.Ε.Κ. 156/τ. Α'/2009) «Ρύθμιση θεμάτων του 
πανεπιστημιακού και τεχνολογικού τομέα της ανώτατης 
εκπαίδευσης και άλλες διατάξεις», όπως τροποποιήθηκε 
με την παρ. 24 του άρθρου 39 του Ν. 4186/2013 (Φ.Ε.Κ. 
193/τ. Α'/2013) και την παρ. 2 του άρθρου έκτου του 
Ν. 4218/2013 (ΦΕΚ 268/τ. Α'/2013). 

3. Το Π.Δ. 95/2000 (ΦΕΚ 76/τ. Α'/2000), «Οργανισμός 
του Υπουργείου Υγείας και Πρόνοιας», όπως ισχύει. 

4. Το Π.Δ. 85/2012 (ΦΕΚ 141/τ. Α'/2012), «Ίδρυση και 
μετονομασία Υπουργείων, μεταφορά και κατάργηση 
Υπηρεσιών». 


5. Το Π.Δ. 118/2013 (ΦΕΚ 152/τ. Α'/2013) «Τροποποίηση 
του π.δ. 85/2012 (Α' 141) -Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως». 

6. Το Π.Δ. 119/2013 (ΦΕΚ τ. Α' 153/2013), «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

7. Την υπ’ αριθμ. 58 απόφαση της 223ης/04.02.2010 
Ολομέλειας του ΚΕ.ΣΥ. «Εκδοση Κοινής Υπουργικής Από¬ 
φασης ύστερα από γνώμη του ΚΕ.Σ.Υ. για τον καθορι¬ 
σμό οργάνων διαπίστωσης των παθήσεων για εισαγωγή 
στις σχολές της Τριτοβάθμιας Εκπαίδευσης (άρθρο 35, 
ν. 3794/2009)». 

8. Το από 14/10/2010 έγγραφο της Εκτελεστικής Επι¬ 
τροπής του ΚΕ.Σ.Υ. «Παροχή διευκρινήσεων επί της υπ’ 
αριθμ. 58 Απόφασης της 223ης/04.02.2010 Ολομέλειας 
του ΚΕ.Σ.Υ.» 

9. Τις διατάξεις του άρθρου 2 της υπ’ αριθ. 90595/ 
05.07.2013 (Φ.Ε.Κ. 1667/τ. Β'/05-07-13) απόφασης περί 
«Καθορισμού αρμοδιοτήτων στους Υφυπουργούς Παι¬ 
δείας και Θρησκευμάτων, Κωνσταντίνο Γκιουλέκα και 
Συμεών Κεδίκογλου». 

10. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του Π.Δ 63/2005 (Φ.Ε.Κ. 
98/τ. Α'/2005), κατ’ εφαρμογή των οποίων βεβαιώνεται 
ότι από τις διατάξεις της παρούσας δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Αρθρο 1 

Σύσταση Επιτροπών 

Α. Συνιστώνται επταμελείς επιτροπές έκδοσης Πι¬ 
στοποιητικών διαπίστωσης πάθησης για την εισαγωγή 
στην Τριτοβάθμια Εκπαίδευση, οι οποίες αποτελούνται 
από ιατρούς των ακόλουθων ειδικοτήτων: Παθολογίας, 
Χειρουργικής, Καρδιολογίας, Νευρολογίας, Ενδοκρινο¬ 
λογίας, Ορθοπεδικής και Οφθαλμολογίας. 

Β. Ως έδρες των Επιτροπών αυτών ορίζονται τα νο¬ 
σοκομεία: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Πανεπιστημιακό Γενικό Νοσοκομείο (Π.Γ.Ν.) ΑΛΕ¬ 
ΞΑΝΔΡΟΥΠΟΛΗΣ. 

2. Πανεπιστημιακό Γενικό Νοσοκομείο Θεσσαλονίκης 
«ΑΧΕΠΑ». 

3. Γ ενικό Νοσοκομείο Θεσσαλονίκης «ΠΑΠΑΓΕΩΡΓΙΟΥ». 

4. Γ ενικό Νοσοκομείο Θεσσαλονίκης «ΙΠΠΟΚΡΑΤΕΙΟ». 

5. Πανεπιστημιακό Γ ενικό Νοσοκομείο ΙΩΑΝΝΙΝΩΝ. 

6. Πανεπιστημιακό Γ ενικό Νοσοκομείο ΛΑΡΙΣΑΣ. 

7. Πανεπιστημιακό Γ ενικό Νοσοκομείο ΠΑΤΡΩΝ. 

8. Πανεπιστημιακό Γ ενικό Νοσοκομείο ΗΡΑΚΛΕΙΟΥ. 

9. Γενικό Νοσοκομείο Αθηνών «Γ. ΓΕΝΝΗΜΑΤΑΣ». 

10. Γενικό Νοσοκομείο Αθηνών «ΚΟΡΓΙΑΛΕΝΕΙΟ-ΜΠΕ- 
ΝΑΚΕΙΟ» Ελληνικός Ερυθρός Σταυρός. 

11. Γ ενικό Νοσοκομείο Αθηνών «ΛΑΪΚΟ». 

12. Γ ενικό Νοσοκομείο Αθηνών «Ο ΕΥΑΓΓΕΛΙΣΜΟΣ». 

13. Γ ενικό Νοσοκομείο Νίκαιας Πειραιά «Ο ΑΓΙΟΣ ΠΑ- 
ΝΤΕΛΕΗΜΩΝ». 

14. Πανεπιστημιακό Γ ενικό Νοσοκομείο «ΑΤΤΙΚΟΝ». 

Γ. Οι Επιτροπές συγκροτούνται με απόφαση του Δι¬ 
οικητή του Νοσηλευτικού Ιδρύματος, από Διευθυντές ή 
Συντονιστές Διευθυντές των αναφερόμενων ειδικοτή¬ 
των, προκειμένου για το Εθνικό Σύστημα Υγείας (Ε.Σ.Υ.), 
ή, εφόσον στο νοσοκομείο υπηρετούν Πανεπιστημιακοί 
ιατροί στις συγκεκριμένες ειδικότητες, από Καθηγητές 
ή Αναπληρωτές Καθηγητές των ειδικοτήτων αυτών. Η 
Γραμματειακή υποστήριξη των Επιτροπών ορίζεται με 
ευθύνη των Δ.Σ. των ανωτέρω Νοσοκομείων. 

Αρθρο 2 

Διαδικασία διαπίστωσης σοβαρών παθήσεων 

Η Επιτροπή παραλαμβάνει και εξετάζει τις ιατρικές 
γνωματεύσεις από Δημόσιο Νοσοκομείο, οι οποίες φέ¬ 
ρουν σφραγίδα από: ί) Συντονιστή Διευθυντή Κλινικής ή 
Εργαστηρίου του Εθνικού Συστήματος Υγείας (Ε.Σ.Υ.) ή 
ϋ) νόμιμα εκτελούντα χρέη Συντονιστή Διευθυντή Κλι¬ 
νικής ή Εργαστηρίου του Εθνικού Συστήματος Υγείας 
(Ε.Σ.Υ.) ή ιϋ) Καθηγητή Πανεπιστημίου ή Αναπληρωτή 
Καθηγητή, τις οποίες προσκομίζουν οι υποψήφιοι, προ¬ 
κειμένου να διαπιστωθεί ότι πάσχουν από σοβαρές 
παθήσεις, για την εισαγωγή τους στην Τριτοβάθμια 
Εκπαίδευση. Η Επιτροπή αξιολογεί τη γνωμάτευση του 
παραπέμποντος ιατρού και - εφόσον χρειάζεται -μπορεί 
να ορίζεται ειδικός εισηγητής αντίστοιχης ειδικότητας 
εντός ή εκτός του Νοσοκομείου. Η Επιτροπή εκδίδει 
Πιστοποιητικό, σύμφωνα με το ΥΠΟΔΕΙΓΜΑ της πα- 
ρούσης, στο οποίο ορίζεται επακριβώς η πάθηση του 
υποψηφίου ολογράφως με τον αντίστοιχο κωδικό του 


Παραρτήματος, το οποίο αποτελεί αναπόσπαστο τμή¬ 
μα της παρούσης. Επίσης θα ορίζεται ότι με αυτή την 
πάθηση επιτρέπεται η εισαγωγή του στην τριτοβάθμια 
εκπαίδευση. Το Πιστοποιητικό θα εκδίδεται εις διπλούν 
και θα πρέπει να φέρει τουλάχιστον τις υπογραφές της 
πλειοψηφίας των μελών της Επιτροπής. 

Μετά το πέρας της διαδικασίας πιστοποίησης των πα¬ 
θήσεων υποψηφίων αποστέλλεται ονομαστική κατάστα¬ 
ση αυτών με αντίγραφα των Πιστοποιητικών από κάθε 
Επιτροπή στο Υπουργείο Παιδείας και Θρησκευμάτων. 

Αρθρο 3 

Δικαιολογητικά, Τόπος και Χρόνος υποβολής τους 

1. Οι υποψήφιοι καταθέτουν αυτοπροσώπως ή με νόμι¬ 
μα εξουσιοδοτημένο εκπρόσωπο τους ή ταχυδρομικώς 
με συστημένη επιστολή ή ταχυμεταφορά σε μία μόνο 
από τις Επταμελείς Επιτροπές των Νοσοκομείων του 
άρθρου 1 της παρούσης τα παρακάτω δικαιολογητικά: 

α) Αίτηση 

β) Ιατρικές γνωματεύσεις από Δημόσιο Νοσοκομείο 
οι οποίες φέρουν σφραγίδα από: ί) Συντονιστή Διευθυ¬ 
ντή Κλινικής ή Εργαστηρίου του Εθνικού Συστήματος 
Υγείας (Ε.Σ.Υ.) ή ϋ) νόμιμα εκτελούντα χρέη Συντονιστή 
Διευθυντή Κλινικής ή Εργαστηρίου του Εθνικού Συστή¬ 
ματος Υγείας (Ε.Σ.Υ.) ή ίΙΙ) Καθηγητή Πανεπιστημίου ή 
Αναπληρωτή Καθηγητή και 

γ) φωτοαντίγραφο αστυνομικής ταυτότητας. 

2. Για το ακαδημαϊκό έτος 2013-2014 τα δικαιολο- 
γητικά κατατίθενται εντός των μηνών Φεβρουαρίου- 
Μαρτίου 2014 σε ημερομηνίες που θα ανακοινωθούν 
από το Υπουργείο Παιδείας και Θρησκευμάτων. Από 
το ακαδημαϊκό έτος 2014-2015 και εφ’ εξής η κατάθεση 
των δικαιολογητικών θα γίνεται κατά το μήνα Νοέμβριο 
κάθε έτους σε ημερομηνίες που ανακοινώνονται από το 
Υπουργείο Παιδείας και Θρησκευμάτων. 

Αρθρο 4 

Καταργούμενες διατάξεις 

Από την έκδοση της παρούσας καταργείται η υπ' 
αριθ. Φ.151/122732/Β6/4.10.2010 (ΦΕΚ 1612/τ. Β72010) κοινή 
υπουργική απόφαση των Υπουργών Παιδείας, Δια Βίου 
Μάθησης και Θρησκευμάτων και Υγείας και Κοινωνικής 
Αλληλεγγύης «Καθορισμός οργάνων τρόπου και διαδι¬ 
κασίας διαπίστωσης σοβαρών παθήσεων υποψηφίων 
για εισαγωγή στην τριτοβάθμια εκπαίδευση», όπως τρο¬ 
ποποιήθηκε με την υπ’ αριθ. Φ.251/153699/Β6/2010 (ΦΕΚ 
1897/τ. Β72010) όμοιά της. 

ΠΑΡΑΡΤΗΜΑ 


ΚΩΔΙΚΟΙ 

ΠΑΘΗΣΕΙΣ ΝΕΕΣ 

01 

ΤΥΦΛΟΙ 

02 

ΜΕ ΜΕΙΩΜΕΝΗ ΟΠΤΙΚΗ ΟΞΥΤΗΤΑ (ΜΕ ΠΟΣΟΣΤΟ ΑΝΑΠΗΡΙΑΣ ΤΟΥΛΑΧΙΣΤΟΝ 80%) 

03 

ΚΩΦΟΙ 

04 

ΚΩΦΑΛΑΛΟΙ 

05 

ΠΑΣΧΟΝΤΕΣ ΑΠΟ ΜΕΣΟΓΕΙΑΚΗ ΑΝΑΙΜΙΑ 

06 

ΠΑΣΧΟΝΤΕΣ ΑΠΟ ΔΡΕΠΑΝΟΚΥΤΤΑΡΙΚΗ ΑΝΑΙΜΙΑ 

07 

ΠΑΣΧΟΝΤΕΣ ΑΠΟ ΜΙΚΡΟΔΡΕΠΑΝΟΚΥΤΤΑΡΙΚΗ ΑΝΑΙΜΙΑ 

08 

ΠΑΣΧΟΝΤΕΣ ΑΠΟ ΣΥΓΓΕΝΗ ΥΔΡΟΚΕΦΑΛΙΑ ΜΕ ΜΟΝΙΜΗ ΤΕΧΝΗΤΗ ΠΑΡΟΧΕΤΕΥΣΗ ΤΟΥ ΕΓΚΕΦΑ¬ 
ΛΟΝΩΤΙΑΙΟΥ ΥΓΡΟΥ (δΗυΝΤ), ΣΥΝΟΔΕΥΟΜΕΝΗ ΚΑΙ ΑΠΟ ΑΛΛΕΣ ΔΙΑΜΑΡΤΙΕΣ, ΟΠΩΣ ΑΡΑΧΝΟΕΙ¬ 
ΔΗΣ ΚΥΣΤΗ ΜΕ ΦΑΙΝΟΜΕΝΑ ΕΠΙΛΗΠΤΙΚΗΣ ΚΡΙΣΗΣ 

09 

ΠΑΣΧΟΝΤΕΣ ΑΠΟ ΜΥΪΚΗ ΔΥΣΤΡΟΦΙΑ ϋυΟΗΕΝΝΕ 

10 

ΠΑΣΧΟΝΤΕΣ ΑΠΟ ΒΑΡΙΑ ΑΓΓΕΙΑΚΗ ΔΥΣΠΛΑΣΙΑ ΤΟΥ ΕΓΚΕΦΑΛΙΚΟΥ ΣΤΕΛΕΧΟΥΣ 

11 

ΠΑΣΧΟΝΤΕΣ ΑΠΟ ΚΑΚΟΗΘΕΙΣ ΝΕΟΠΛΑΣΙΕΣ (ΛΕΥΧΑΙΜΙΕΣ, ΛΕΜΦΩΜΑΤΑ, ΣΥΜΠΑΓΕΙΣ ΟΓΚΟΥΣ) 

12 

ΠΑΣΧΟΝΤΕΣ ΑΠΟ ΤΟ ΣΥΝΔΡΟΜΟ ΤΟΥ ΒυΝϋ ΟΗΙΑΒΙ 

13 

ΠΑΣΧΟΝΤΕΣ ΑΠΟ ΤΗ ΝΟΣΟ ΤΟΥ ΕΑΒΒΥ 

14 

ΠΑΣΧΟΝΤΕΣ ΑΠΟ ΒΑΡΙΑ ΙΝΟΚΥΣΤΙΚΗ ΝΟΣΟ (ΠΑΓΚΡΕΑΤΟΣ, ΠΝΕΥΜΟΝΩΝ) 

15 

ΠΑΣΧΟΝΤΕΣ ΑΠΟ ΣΚΛΗΡΥΝΣΗ ΚΑΤΑ ΠΛΑΚΑΣ 

16 

ΠΑΣΧΟΝΤΕΣ ΑΠΟ ΒΑΡΙΑ ΜΥΑΣΘΕΝΕΙΑ ΘΕΡΑΠΕΥΤΙΚΟΣ ΑΝΤΙΜΕΤΩΠΙΖΟΜΕΝΗ ΜΕ ΦΑΡΜΑΚΕΥΤΙΚΗ 
ΑΓΩΓΗ 

17 

ΝΕΦΡΟΠΑΘΕΙΣ ΠΟΥ ΥΠΟΒΑΛΛΟΝΤΑΙ ΣΕ ΑΙΜΟΚΑΘΑΡΣΗ Η ΠΕΡΙΤΟΝΑΪΚΗ ΚΑΘΑΡΣΗ 

18 

ΠΑΣΧΟΝΤΕΣ ΑΠΟ ΣΥΓΓΕΝΙΚΗ ΑΙΜΟΡΡΑΓΙΚΗ ΔΙΑΘΕΣΗ - ΑΙΜΟΡΡΟΦΙΛΙΕΣ ΚΑΙ ΥΠΟΒΑΛΛΟΜΕΝΟΙ 

ΣΕ ΘΕΡΑΠΕΙΑ ΜΕ ΠΑΡΑΓΟΝΤΕΣ ΠΗΞΕΩΣ 

19 

ΥΠΟΒΛΗΘΕΝΤΕΣ ΣΕ ΜΕΤΑΜΟΣΧΕΥΣΗ ΜΥΕΛΟΥ ΤΩΝ ΟΣΤΩΝ 

20 

ΥΠΟΒΛΗΘΕΝΤΕΣ ΣΕ ΜΕΤΑΜΟΣΧΕΥΣΗ ΚΕΡΑΤΟΕΙΔΟΥΣ ΧΙΤΩΝΟΣ 

21 

ΥΠΟΒΛΗΘΕΝΤΕΣ ΣΕ ΜΕΤΑΜΟΣΧΕΥΣΗ ΚΑΡΔΙΑΣ 

22 

ΥΠΟΒΛΗΘΕΝΤΕΣ ΣΕ ΜΕΤΑΜΟΣΧΕΥΣΗ ΗΠΑΤΟΣ 

23 

ΥΠΟΒΛΗΘΕΝΤΕΣ ΣΕ ΜΕΤΑΜΟΣΧΕΥΣΗ ΠΝΕΥΜΟΝΩΝ 

24 

ΥΠΟΒΛΗΘΕΝΤΕΣ ΣΕ ΜΕΤΑΜΟΣΧΕΥΣΗ ΝΕΦΡΟΥ 

25 

ΥΠΟΒΛΗΘΕΝΤΕΣ ΣΕ ΜΕΤΑΜΟΣΧΕΥΣΗ ΠΑΓΚΡΕΑΤΟΣ 

26 

ΥΠΟΒΛΗΘΕΝΤΕΣ ΣΕ ΜΕΤΑΜΟΣΧΕΥΣΗ ΛΕΠΤΟΥ ΕΝΤΕΡΟΥ 

27 

ΠΑΣΧΟΝΤΕΣ ΑΠΟ ΙΝΣΟΥΛΙΝΟΕΞΑΡΤΩΜΕΝΟ ΝΕΑΝΙΚΟ ΔΙΑΒΗΤΗ ΤΥΠΟΥ 1 

28 

ΠΑΣΧΟΝΤΕΣ ΑΠΟ ΣΥΝΔΡΟΜΟ ΕνΑΝδ 

29 

ΠΟΛΥΜΕΤΑΓΓΙΖΟΜΕΝΟΙ ΠΑΣΧΟΝΤΕΣ ΑΠΟ ΜΕΣΟΓΕΙΑΚΗ ΑΝΑΙΜΙΑ 

30 

ΜΕ ΚΙΝΗΤΙΚΑ ΠΡΟΒΛΗΜΑΤΑ ΟΦΕΙΛΟΜΕΝΑ ΣΕ ΑΝΑΠΗΡΙΑ ΤΟΥΛΑΧΙΣΤΟΝ 67% 

31 

ΠΑΣΧΟΝΤΕΣ ΑΠΟ ΦΑΙΝΥΛΚΕΤΟΝΟΥΡΙΑ 

32 

ΠΑΣΧΟΝΤΕΣ ΑΠΟ ΣΥΓΓΕΝΗ ΘΡΟΜΒΟΦΙΛΙΑ ΚΑΙ ΥΠΟΒΑΛΛΟΝΤΑΙ ΣΕ ΘΕΡΑΠΕΙΑ ΑΝΤΙΠΗΚΤΙΚΗΣ 
ΑΓΩΓΗΣ ΔΙΑ ΒΙΟΥ 

33 

ΠΑΣΧΟΝΤΕΣ ΑΠΟ ΑΡΡΥΘΜΟΓΟΝΟ ΔΥΣΠΛΑΣΙΑ ΔΕΞΙΑΣ ΚΟΙΛΙΑΣ ΜΕ ΕΜΦΥΤΕΥΜΕΝΟ ΑΠΙΝΙΔΩΤΗ, 

34 

ΠΑΣΧΟΝΤΕΣ ΑΠΟ ΤΗ ΝΟΣΟ ΘΑυΟΗΕΒ 

35 

ΠΑΣΧΟΝΤΕΣ ΑΠΟ ΣΥΜΠΛΟΚΕΣ ΣΥΓΓΕΝΕΙΣ ΚΑΡΔΙΟΠΑΘΕΙΕΣ ΧΕΙΡΟΥΡΓΗΘΕΙΣΕΣ Η ΜΗ ΜΕ ΠΝΕΥ- 
ΜΟΝΙΚΗ ΥΠΕΡΤΑΣΗ ΑΝΩ ΤΩΝ 50ΜΜ ΗΘ 

36 

ΠΑΣΧΟΝΤΕΣ ΑΠΟ ΜΟΝΗΡΗ ΚΟΙΛΙΑ 

37 

ΠΑΣΧΟΝΤΕΣ ΑΠΟ ΚΟΙΝΟ ΑΡΤΗΡΙΑΚΟ ΚΟΡΜΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


38 

ΠΑΣΧΟΝΤΕΣ ΑΠΟ ΠΑΘΗΣΕΙΣ ΤΟΥ ΜΥΟΚΑΡΔΙΟΥ ΟΠΟΙΑΣΔΗΠΟΤΕ ΦΥΣΗΣ ΠΟΥ ΠΡΟΚΑΛΟΥΝ ΜΟ¬ 
ΝΙΜΗ ΔΙΑΤΑΡΑΧΗ ΤΗΣ ΛΕΙΤΟΥΡΓΙΑΣ ΤΗΣ ΚΑΡΔΙΑΣ (ΚΛΑΣΜΑ ΕΞΩΘΗΣΗΣ < 35%), ΤΕΚΜΗΡΙΩΜΕΝΟ 
ΑΠΟ ΕΞΕΙΔΙΚΕΥΜΕΝΕΣ ΝΟΣΟΚΟΜΕΙΑΚΕΣ ΜΟΝΑΔΕΣ ΗΧΩΚΑΡΔΙΟΛΟΠΑΣ ΚΑΙ ΕΠΙΒΕΒΑΙΩΜΕΝΟ ΣΕ 
ΜΑΓΝΗΤΙΚΗ ΤΟΜΟΓΡΑΦΙΑ ΚΑΡΔΙΑΣ 

39 

ΠΑΣΧΟΝΤΕΣ ΑΠΟ ΥΠΕΡΤΡΟΦΙΚΟΥ ΤΥΠΟΥ ΜΥΟΚΑΡΔΙΟΠΑΘΕΙΑ 

40 

ΠΑΣΧΟΝΤΕΣ ΑΠΟ ΠΡΩΤΟΠΑΘΗ ΠΝΕΥΜΟΝΙΚΗ ΥΠΕΡΤΑΣΗ 

41 

ΠΑΣΧΟΝΤΕΣ ΑΠΟ ΣΟΒΑΡΗ ΠΝΕΥΜΟΝΙΚΗ ΙΝΩΣΗ ΟΠΟΙΑΣΔΗΠΟΤΕ ΑΙΤΙΟΛΟΓΙΑΣ 

42 

ΠΑΣΧΟΝΤΕΣ ΑΠΟ ΤΟ ΣΥΝΔΡΟΜΟ ΒΒΙΙΘΑϋΑ 

43 

ΠΑΣΧΟΝΤΕΣ ΑΠΟ ΙΔΙΟΠΑΘΗ ΚΟΙΛΙΑΚΗ ΤΑΧΥΚΑΡΔΙΑ ΜΕ ΤΟΠΟΘΕΤΗΣΗ ΑΠΙΝΙΔΩΤΗ 

44 

ΠΑΣΧΟΝΤΕΣ ΑΠΟ ΓΛΥΚΟΓΟΝΙΑΣΕΙΣ 

45 

ΠΑΣΧΟΝΤΕΣ ΑΠΟ ΚΙΡΡΩΣΗ ΗΠΑΤΟΣ 

46 

ΠΑΣΧΟΝΤΕΣ ΑΠΟ ΠΥΛΑΙΑ ΥΠΕΡΤΑΣΗ ΛΟΓΩ ΥΠΟΠΛΑΣΙΑΣ ΠΥΛΑΙΑΣ ΦΛΕΒΑΣ 

47 

ΠΑΣΧΟΝΤΕΣ ΑΠΟ ΤΗ ΝΟΣΟ ΤΟΥ ΟΒΟΗΝ 

48 

ΠΑΣΧΟΝΤΕΣ ΑΠΟ ΤΗ ΝΟΣΟ \Λ/ΙΕ30Ν 

49 

ΠΑΣΧΟΝΤΕΣ ΑΠΟ ΤΟ ΣΥΝΔΡΟΜΟ ΠΟΛΛΑΠΛΗΣ ΝΕΥΡΙΝΩΜΑΤΩΣΗΣ (ΒΕΟΚϋΝΘΗΑΙΙδΕΝ) 

50 

ΠΑΣΧΟΝΤΕΣ ΑΠΟ ΠΟΛΛΑΠΛΟΥΝ ΜΥΕΛΩΜΑ 

51 

ΠΑΣΧΟΝΤΕΣ ΑΠΟ ΣΑΡΚΟΕΙΔΩΣΗ ΥΠΟ ΜΕΙΖΟΝΑ ΑΝΟΣΟΚΑΤΑΣΤΑΛΤΙΚΗ ΘΕΡΑΠΕΙΑ ΛΟΓΩ 
ΠΡΟΣΒΟΛΗΣ ΠΝΕΥΜΟΝΟΣ Η/ΚΑΙ ΚΝΣ 

52 

ΠΑΣΧΟΝΤΕΣ ΑΠΟ ΑΥΤΟΑΝΟΣΗ ΗΠΑΤΙΤΙΔΑ 

53 

ΚΑΤΑΡΓΗΘΗΚΕ 

54 

ΥΠΟΒΛΗΘΕΝΤΕΣ ΣΕ ΛΑΡΥΓΓΕΚΤΟΜΗ ΟΛΙΚΗ 

55 

ΠΑΣΧΟΝΤΕΣ ΑΠΟ ΚΡΑΝΙΟΦΑΡΥΓΓΙΩΜΑ ΤΟΥ ΕΓΚΕΦΑΛΟΥ 

56 

ΠΑΣΧΟΝΤΕΣ ΑΠΟ ΣΥΣΤΗΜΑΤΙΚΟ ΕΡΥΘΗΜΑΤΩΔΗ ΛΥΚΟ ΥΠΟ ΜΕΙΖΟΝΑ ΑΝΟΣΟΚΑΤΑΣΤ ΑΛΤΙΚΗ 
ΘΕΡΑΠΕΙΑ ΛΟΓΩ ΠΡΟΣΒΟΛΗΣ ΝΕΦΡΩΝ Η/ΚΑΙ ΚΝΣ Η/ΚΑΙ ΟΡΟΓΟΝΩΝ ΥΜΕΝΩΝ Η/ΚΑΙ ΑΙΜΑΤΟΣ 

57 

ΑΠΟ ΣΥΣΤΗΜΑΤΙΚΗ ΣΚΛΗΡΟΔΕΡΜΙΑ ΜΕ ΔΙΑΧΥΤΗ ΔΕΡΜΑΤΙΚΗ ΠΡΟΣΒΟΛΗ 

58 

ΚΑΤΑΡΓΗΘΗΚΕ 

59 

ΠΑΣΧΟΝΤΕΣ ΑΠΟ ΕΛΚΩΔΗ ΚΟΛΙΤΙΔΑ ΠΟΥ ΛΑΜΒΑΝΟΥΝ ΑΝΟΣΟΚΑΤΑΣΤ ΑΛΤΙΚΗ ΑΓΩΓΗ Η ΕΧΟΥΝ 
ΛΑΒΕΙ ΑΝΟΣΟΚΑΤΑΣΤΑΛΤΙΚΗ ΑΓΩΓΗ ΣΤΟ ΠΑΡΕΛΘΟΝ ΚΑΙ ΣΥΝΕΧΙΖΟΥΝ ΜΕ ΔΙΑΦΟΡΕΤΙΚΗ ΦΑΡ¬ 
ΜΑΚΕΥΤΙΚΗ ΑΓΩΓΗ 

60 

ΑΣΘΕΝΕΙΣ ΜΕ ΕΛΚΩΔΗ ΚΟΛΙΤΙΔΑ ΠΟΥ ΕΧΟΥΝ ΥΠΟΒΛΗΘΕΙ ΣΕ ΟΛΙΚΗ ΠΡΩΚΤΟΚΟΛΕΚΤΟΜΗ ΚΑΙ 
ΜΟΝΙΜΗ ΕΙΛΕΟΣΤΟΜΙΑ Η' ΥΦΟΛΙΚΗ ΚΟΛΕΚΤΟΜΗ ΜΕ ΕΙΛΕΟΠΡΩΚΤΙΚΗ ΑΝΑΣΤΟΜΩΣΗ ΑΠΕΥΘΕΙΑΣ 
Η* ΜΕ ΔΗΜΙΟΥΡΓΙΑ ΕΙΛΕΕΙΚΗΣ ΝΕΟΛΗΚΥΘΟΥ 

61 

ΠΑΣΧΟΝΤΕΣ ΑΠΟ ΘΡΟΜΒΟΠΕΝΙΑ 

62 

ΠΑΣΧΟΝΤΕΣ ΑΠΟ ΤΟ ΣΥΝΔΡΟΜΟ ΚΙΙΡΡΕΙ ΡΕΙΕ 

63 

ΠΑΣΧΟΝΤΕΣ ΑΠΟ ΝΕΑΝΙΚΗ ΙΔΙΟΠΑΘΗ ΑΡΘΡΙΤΙΔΑ ΜΕ ΣΥΝΕΧΗ ΕΝΕΡΓΟΤΗΤΑ ΜΕΤΑ ΤΗΝ ΗΛΙΚΙΑ 
ΤΩΝ 14 ΕΤΩΝ ΠΑΡΑ ΤΗ ΒΙΟΛΟΓΙΚΗ ΘΕΡΑΠΕΙΑ 

64 

ΠΑΣΧΟΝΤΕΣ ΑΠΟ ΣΥΝΔΡΟΜΟ ΕΠΙΚΤΗΤΗΣ ΑΝΟΣΟΛΟΓΙΚΗΣ ΑΝΕΠΑΡΚΕΙΑΣ (ΑΟδ) ΥΠΟ ΑΝΤΙΡΕ- 
ΤΡΟΪΚΗ ΘΕΡΑΠΕΙΑ 

65 

ΠΑΣΧΟΝΤΕΣ ΑΠΟ ΝΥΚΤΕΡΙΝΗ ΠΑΡΟΞΥΣΜΙΚΗ ΑΙΜΟΣΦΑΙΡΙΝΟΥΡΙΑ ΜΕ ΑΝΑΓΚΗ ΤΑΚΤΙΚΩΝ ΜΕΤΑΓ¬ 
ΓΙΣΕΩΝ ΣΕ ΧΡΟΝΙΑ ΒΑΣΗ 

66 

ΠΑΣΧΟΝΤΕΣ ΑΠΟ ΙΔΙΟΠΑΘΗ ΘΡΟΜΒΟΠΕΝΙΚΗ ΠΟΡΦΥΡΑ ΥΠΟ ΜΕΙΖΟΝΑ ΑΝΟΣΟΚΑΤΑΣΤ ΑΛΤΙΚΗ 
ΘΕΡΑΠΕΙΑ 

67 

ΠΑΣΧΟΝΤΕΣ ΑΠΟ ΑΥΤΟΑΝΟΣΗ ΑΙΜΟΛΥΤΙΚΗ ΑΝΑΙΜΙΑ ΥΠΟ ΜΕΙΖΟΝΑ ΑΝΟΣΟΚΑΤΑΣΤ ΑΛΤΙΚΗ ΘΕ¬ 
ΡΑΠΕΙΑ 

68 

ΠΑΣΧΟΝΤΕΣ ΑΠΟ ΔΙΑΦΟΡΑ ΣΠΑΝΙΑ ΣΥΓΓΕΝΗ, ΚΛΗΡΟΝΟΜΙΚΑ Η ΕΠΙΚΤΗΤΑ ΣΥΝΔΡΟΜΑ - ΝΟΣΗ¬ 
ΜΑΤΑ ΟΤΑΝ ΕΚΦΡΑΖΟΝΤΑΙ ΜΕ ΣΟΒΑΡΕΣ ΚΛΙΝΙΚΕΣ ΕΚΔΗΛΩΣΕΙΣ ΠΟΥ ΠΡΟΣΔΙΔΟΥΝ ΑΝΑΠΗΡΙΑ 
ΤΟΥΛΑΧΙΣΤΟΝ 80% ΕΞΕΤΑΖΟΜΕΝΟΙ ΚΑΤΑ ΠΕΡΙΠΤΩΣΗ 

ΥΠΟΔΕΙΓΜΑ 



ΕΛΛΗΝΙΚΗ ΔΗΜΟΚΡΑΤΙΑ 
ΝΟΣΟΚΟΜΕΙΟ. 

ΠΙΣΤΟΠΟΙΗΤΙΚΟ ΠΑΘΗΣΗΣ 


Αρ. Πρωτ.... 
Ημερομηνία 


Η Επταμελής Επιτροπή εξέτασης δικαιολογητικών του Νοσοκομείου. 

Έχοντας υπόψη: 

1. Το άρθρο 35 του Ν. 3794/2009 (ΦΕΚ 156/ τ.Α’/04-09-2009) όπως τροποποιήθηκε και συμπληρώθηκε με την 
παρ. 24 του άρθρου 39 του Ν.4186 (ΦΕΚ 193/ τ.Α'/17-09-2013) και την παρ. 2 του άρθρου έκτου του Ν.4218/2013 
(ΦΕΚ 268/τ.Α'/2013) που ρυθμίζει θέματα εισαγωγής στην Τριτοβάθμια Εκπαίδευση της χώρας ατόμων που 
πάσχουν από σοβαρές παθήσεις. 

2. Τις διατάξεις της Κοινής Υπουργικής Απόφασης, «Καθορισμός οργάνων, τρόπου και διαδικασίας διαπίστωσης 
των παθήσεων για εισαγωγή στην Τριτοβάθμια Εκπαίδευση» 

3. Το με αριθ. πρωτ.Φ.151/. /Β6 έγγραφο του Υπουργείου Παιδείας και Θρησκευμάτων «Ενεργοποίηση 

επταμελών επιτροπών εξέτασης δικαιολογητικών υποψηφίων, πασχόντων από σοβαρές παθήσεις, για εισαγωγή στην 
Τριτοβάθμια Εκπαίδευση για το ακαδημαϊκό έτος 20_- 20_» 

4. Τη με αριθ. πρωτ. Απόφαση του Διοικητή του . Νοσοκομείου «Συγκρότηση επιτροπής εξέτασης 

δικαιολογητικών για εισαγωγή στην Τριτοβάθμια Εκπαίδευση υποψηφίων με σοβαρές παθήσεις για το ακαδημαϊκό 
έτος 20_- 20_» 

Η Επιτροπή λαμβάνοντας υπόψη: 

Τη με αριθ. πρωτ. αίτηση του/της (ΟΝΟΜΑΤΕΠΩΝΥΜΟ) του (ΠΑΤΡΩΝΥΜΟ), στην οποία επισυνάπτονται τα 

προβλεπόμενα δικαιολογητικά 

ΑΠΟΦΑΣΙΖΕΙ 

Εντάσσει τον/την (ΟΝΟΜΑΤΕΠΩΝΥΜΟ) του (ΠΑΤΡΩΝΥΜΟ) και της (ΜΗΤΡΩΝΥΜΟ) στην κατηγορία των πασχόντων 
από σοβαρές παθήσεις καθώς σύμφωνα με τις ιατρικές γνωματεύσεις που προσκομίσθηκαν η πάθησή του 

.(λεκτικό πάθησης) με κωδικό.εμπίπτει στις διατάξεις που αναφέρονται στο ως άνω 1 σχετικό. 

Ή 

Δεν εντάσσει τον/την (ΟΝΟΜΑΤΕΠΩΝΥΜΟ) του (ΠΑΤΡΩΝΥΜΟ) και της (ΜΗΤΡΩΝΥΜΟ) στην κατηγορία των πασχόντων 
από σοβαρές παθήσεις καθώς σύμφωνα με τις ιατρικές γνωματεύσεις που προσκομίσθηκαν η πάθησή του δεν 
εμπίπτει στις διατάξεις που αναφέρονται στο ως άνω 1 σχετικό. 

Ο Πρόεδρος της Επιτροπής Η Γραμματέας της Επιτροπής 

.(ΥΠΟΓΡΑΦΗ) .(ΥΠΟΓΡΑΦΗ) 

Τα μέλη: 

1 . 

2. 

3 . 

4 . 

5 . 

6 . 


Η απόφαση αυτή να δημοσιευθεί στην Εφημερίδα της Κυβερνήσεως. 
Μαρούσι, 7 Φεβρουάριου 2014 

οι ΥΠΟΥΡΓΟΙ 


ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 


ΥΓΕΙΑΣ 

ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 17596/ΙΖ/21/Φ.ΔΙΟΙΚ. (2) 

Εσωτερικός Κανονισμός Λειτουργίας του «Αρχείου 
Χαρτογραφικής Κληρονομιάς» (Α.Χ.Α.Κ.). 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 5 του Ν. 4109/2013 (ΦΕΚ 16/τ. Α723-01-2013) 
«Κατάργηση και συγχώνευση νομικών προσώπων του 
Δημοσίου και ευρύτερου δημόσιου τομέα - Σύσταση Γε¬ 
νικής Γραμματείας για το συντονισμό του κυβερνητικού 
έργου και άλλες διατάξεις». 

2. Το Ν. 1946/1991 «Γενικά Αρχεία του Κράτους (Γ.Α.Κ.) 
και άλλες διατάξεις» (ΦΕΚ 69/τ. Α'). 

3. Την υπ’ αριθ. 90595/ΣΤ5 (ΦΕΚ 1667/τ. Β'/5-7-2013) 
απόφαση του Πρωθυπουργού και του Υπουργού Παιδεί¬ 
ας και Θρησκευμάτων, καθορισμού των αρμοδιοτήτων 
στους Υφυπουργούς Παιδείας και Θρησκευμάτων, Κων¬ 
σταντίνο Γκιουλέκα και Συμεών Κεδίκογλου. 

4. Το άρθρο 12 του ν. 3149/2003 (ΦΕΚ 141/τ. Α'/2003) 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις». 

5. Το από 8/11/2013 απόσπασμα πρακτικού της Εφο¬ 
ρείας των Γενικών Αρχείων του Κράτους (ΓΑΚ) στο 
οποίο ορίζεται ότι: «...Έισάγεται προς συζήτηση το υπ’ 
αριθμ. Φ.32/602/10.07.13 έγγραφο του Ιστορικού Αρχείου 
Μακεδονίας με θέμα «Πρόταση Εσωτερικού Κανονισμού 
του Α.Χ.Α.Κ.”...» και επίσης «....Τα μέλη ομόφωνα εγκρίνουν 
τον εσωτερικό κανονισμό λειτουργίας του Α.Χ.Α.Κ....». 

6. Το υπ’ αριθ. Φ.8/σχ.1068/4381/28-11-2013 έγγραφο 
της Κ.Υ. των Γ.Α.Κ. με το οποίο διαβιβάστηκε το κείμενο 
του Εσωτερικού Κανονισμού Λειτουργίας του Α.Χ.Α.Κ. 

7. Το γεγονός ότι από τις διατάξεις της παρούσας δεν 
δημιουργείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Ο Εσωτερικός Κανονισμός Λειτουργίας του «Αρχείου 
Χαρτογραφικής Κληρονομιάς» (Α.Χ.Α.Κ.) που αποτελεί 
οργανική μονάδα των Γ ενικών Αρχείων του Κράτους 
και συστάθηκε λόγω της κατάργησης του Ευρωπαϊκού 
Κέντρου Επικοινωνίας Πληροφόρησης και Πολιτισμού 

- Εθνικό Κέντρο Χαρτών και Χαρτογραφικής Κληρονο¬ 
μιάς - Εθνικής Χαρτοθήκης (Ε.Κ.Ε.Π.Π. - Ε.ΚΕ.Χ.ΧΑΚ), 
έχει ως ακολούθως: 

1/Ιδρυση 

Η ίδρυση του Αρχείου Χαρτογραφικής Κληρονομιάς 
(Α.ΧΑ.Κ.) απορρέει από την κατάργηση του «Ευρωπαϊκού 
Κέντρου Επικοινωνίας Πληροφόρησης και Πολιτισμού 

- Εθνικού Κέντρου Χαρτών και Χαρτογραφικής Κληρο¬ 
νομιάς - Εθνικής Χαρτοθήκης» (Ε.Κ.Ε.Π.Π. - Ε.ΚΕ.Χ.ΧΑΚ.), 
όπως αυτή αποτυπώνεται στο άρθρο 5 του Ν. 4109/2013. 

Βάσει του παραπάνω νόμου, το «Αρχείο Χαρτογρα- 
φικής Κληρονομιάς» (Α.ΧΑ.Κ.), αποτελεί εφεξής οργανι¬ 
κή μονάδα των Γ ενικών Αρχείων του Κράτους (Γ.Α.Κ.), 
επιπέδου τμήματος και υπάγεται στο Ιστορικό Αρχείο 
Μακεδονίας όπως αυτό ονομάζεται ειδικώς «Γ.Α.Κ. - 
Ιστορικό Αρχείο Μακεδονίας». 

2. Σκοπός 

α) Η διάσωση, συλλογή, τακτοποίηση, τεκμηρίωση, 
αρχειοθέτηση, συντήρηση, έκθεση, ανάδειξη, προβολή 
και διάδοση χαρτών, χαρτογραφικών ατλάντων και συ¬ 
ναφούς χαρτογραφικού υλικού ιδιαίτερης αξίας καθώς 
και της εν γένει χαρτογραφικής κληρονομιάς της χώρας. 


β) Η μελέτη του εκπαιδευτικού, πολιτιστικού και επι- 
κοινωνιακού ρόλου των χαρτών, η χαρτογραφική υπο¬ 
στήριξη εθνικών θεμάτων, η επιστημονική και τεχνική 
συνεργασία με σχετικούς εθνικούς και διεθνείς οργα¬ 
νισμούς σε θέματα χαρτογραφίας και χαρτών και η 
συνδρομή σε οργανισμούς του δημοσίου ή ιδιωτικού 
τομέα σχετικά με θέματα κοινού ενδιαφέροντος. 

γ) Η οργάνωση μόνιμων και κινητών εκθέσεων χαρτών, 
η παραγωγή σχετικών εκδόσεων, υλικού και άλλων μέ¬ 
σων, με την αξιοποίηση των νέων τεχνολογιών. 

δ) Η κατάλληλη αξιοποίηση δημόσιων και ιδιωτικών 
συλλογών χαρτών και η αγορά σπάνιων χαρτών και 
αξιόλογων συλλογών χαρτών κυρίως του ελλαδικού 
χώρου, που διατίθενται στο εσωτερικό και το εξωτερικό. 

ε) Η οργάνωση σεμιναρίων, συνεδρίων και η κατάλλη¬ 
λη αξιοποίηση και διάδοση των αποτελεσμάτων τους, 
σχετικά με όλους τους κλάδους της χαρτογραφικής 
επιστήμης, καθώς και η μελέτη σχετικά με τη χαρτο- 
γραφική διάσταση και εν γένει σπουδαιότητα των το¬ 
πωνυμίων. 

στ) Η οργάνωση και λειτουργία στις εγκαταστάσεις 
του χαρτοθήκης, χαρτογραφικής βιβλιοθήκης, εκθεσι¬ 
ακών χώρων καθώς και κατάλληλων διαδικασιών πα¬ 
ροχής μέσων μελέτης, σε ενδιαφερομένους μελετητές 
και ερευνητές ή το ευρύτερο κοινό. 

ζ) Ο σχεδιασμός, η οργάνωση και λειτουργία, σε 
συνεργασία με σχετικούς ενδιαφερομένους φορείς 
Δημόσιου ή Ιδιωτικού Δικαίου, συστηματικών κύκλων 
μαθημάτων εκπαίδευσης και κατάρτισης σε θέματα 
συντήρησης και αναπαραγωγής παλαιών χαρτών και 
συναφούς υλικού. 

3. Προσωπικό 

α) Οι ειδικότητες οι οποίες είναι απαραίτητες κατά 
Κλάδο για την επιτέλεση των σκοπών του Αρχείου Χαρ- 
τογραφικής Κληρονομιάς είναι οι ακόλουθες: 
ί) ΠΕ Μηχανικών Αγρονόμων-Τοπογράφων (θέσεις: 2), 
ϋ) ΠΕ Ιστορικών-Αρχαιολόγων (θέσεις: 1), 
μι) ΤΕ Ταξινόμων (θέσεις: 1), 
ίν) ΔΕ Γραφιστών Η/Υ (θέσεις: 1), 
ν) ΔΕ Διοικητικού-Λογιστικού (θέσεις: 1). 
β) Κατά την πρώτη εφαρμογή του παρόντος κανονι¬ 
σμού, το προσωπικό του Α.ΧΑ.Κ. αποτελείται από τρεις 
(3) υπαλλήλους των παρακάτω ειδικοτήτων, οι οποίοι 
διατέθηκαν στο Ιστορικό Αρχείο Μακεδονίας σύμφωνα 
με την § 2 του άρθρου 6 του Ν. 4109/2013: 
ί) ΠΕ Μηχανικών Αγρονόμων-Τοπογράφων (θέσεις: 1) 
ϋ) ΠΕ Ιστορικών-Αρχαιολόγων (θέσεις: 1) 
ιϋ) ΔΕ Γ ραφιστών Η/Υ (θέσεις: 1). 
γ) Αναλόγως με την κάλυψη των θέσεων που ανα- 
φέρονται στην παράγραφο (α) του παρόντος άρθρου 
και για την επιτέλεση των σκοπών που περιγράφονται 
στο άρθρο 2 του παρόντος κανονισμού, παρέχεται η 
δυνατότητα ενίσχυσης του προσωπικού του Α.ΧΑ.Κ. με 
μετάθεση-απόσπαση-διάθεση υπαλλήλων των Γ ενικών 
Αρχείων του Κράτους, των κατάλληλων ειδικοτήτων. 

4. Διοίκηση-διάρθρωση 

α) Το Α.ΧΑ.Κ. αποτελεί οργανική μονάδα επιπέδου 
Τμήματος της αυτοτελούς δημόσιας υπηρεσίας των 
Γ ενικών Αρχείων του Κράτους και ειδικότερα της πε¬ 
ριφερειακής υπηρεσίας επιπέδου Διεύθυνσης με την 
ονομασία «ΓΑΚ.-Ιστορικό Αρχείο Μακεδονίας». 

β) Προϊστάμενος του Τμήματος ορίζεται υπάλληλος ει- 
δικότητος ΠΕ Μηχανικών Αγρονόμων-Τοπογράφων από 

τους υπηρετούντες, με μακρόχρονη εμπειρία, σπουδές, 
έργο και αποδεδειγμένο ενδιαφέρον για τη χαρτογρα¬ 
φία και την ιστορία της. 

γ) Στο Τμήμα διατηρούνται και εντάσσονται ατύπως οι 
δύο (2) Μονάδες Εργασίας, η «Μονάδα Α'» και η «Μονάδα 
Β'» όπως περιγράφονται στην ΥΑ 980/1999 «Εγκριση 
εσωτερικού κανονισμού και λειτουργίας Εθνικής Χαρ¬ 
τοθήκης (Ε.ΚΕ.Χ.ΧΑ.Κ.)». 

5. Αρμοδιότητες 

Το Α.ΧΑ.Κ. είναι αρμόδιο: 

α) Για όσα ζητήματα αναφέρονται στις παραγρά¬ 
φους (α), (β), (γ), (δ), (στ), (ζ) και (η) του άρθρου 9 του 
Ν. 1946/1991, όσον αφορά το χαρτογραφικό αρχειακό 
υλικό. 

β) Για όσα θέματα αναφέρονται στο άρθρο 2 του 
παρόντος κανονισμού. 

γ) Γ ια θέματα διαχείρισης, προβολής και αξιοποίησης 
του χαρτογραφικού υλικού που φυλάσσεται στην Κε¬ 
ντρική και τις Περιφερειακές Υπηρεσίες των Γενικών 
Αρχείων του Κράτους. 

6. Κατανομή αρμοδιοτήτων και καθηκόντων 

Οι αρμοδιότητες των επί μέρους Μονάδων Εργασίας 
του Α.ΧΑ.Κ. που αναφέρονται στην παράγραφο (γ) του 
άρθρου 4, όπως αναλύονται παρακάτω, θεωρούνται 
ενδεικτικές και όχι αποκλειστικές του περιεχομένου 
εργασίας και, επομένως, είναι δυνατόν να ανατίθενται 
στα στελέχη τους καθήκοντα που δεν αναφέρονται με 
συγκεκριμένο τρόπο στην αντίστοιχη περιγραφή του 
περιεχομένου εργασίας κάθε μίας, αλλά εντάσσονται 
στο ουσιαστικό περιεχόμενό της. 

Οι αρμοδιότητες κατά Μονάδα κατανέμονται ως ακο¬ 
λούθως: 

α) Μονάδα Α' 

(ί) Διοίκηση: γενικό αντικείμενο η γραμματειακή, οικο¬ 
νομική και νομική στήριξη. 

(ϋ) Διαχείριση: γενικό αντικείμενο οι αγορές, η διάθεση 
παραγωγών, οι αναπαραγωγές και φωτογραφίσεις και 
η τήρηση αποθήκης. 

(ϊϋ) Χαρτοθήκη/Αρχείο: γενικό αντικείμενο η ιστορική 
και σύγχρονη χαρτοθήκη (οργάνωση, ταξινόμηση, φύ¬ 
λαξη, ομοιότυπα) και η βιβλιοθήκη. 

β) Μονάδα Β' 

(ί) Καινοτομίες και δίκτυα: έρευνα, εκπαίδευση και 
κατάρτιση, νέα προϊόντα, προγράμματα ανάπτυξης, 
χάρτες ειδικών εφαρμογών, Διαδίκτυο και ψηφιακές 
τεχνικές. 

(ϋ) Δημιουργικό και επικοινωνία: εκδόσεις, έντυπα, 
εκθέσεις, σεμινάρια, εκδηλώσεις, δημόσιες σχέσεις, 
χορηγίες. 

(μι) Διεθνείς και επιστημονικές σχέσεις: σχέσεις και 
συνεργασίες με συναφείς επιστημονικούς οργανισμούς, 
δράσεις για τη διαπεριφερειακή και ευρωπαϊκή συνερ¬ 
γασίας στις χαρτογραφικές καινοτομίες συναφείς με 
το αντικείμενο του Α.ΧΑ.Κ.». 

7. Προσφορά Εργασίας από Εθελοντές και Φοιτητές 

α) Εθελοντές: Η προσφορά εθελοντικής εργασίας γί¬ 
νεται αποδεκτή με έγκριση του διευθυντή του Ιστορικού 
Αρχείου Μακεδονίας και απόφαση της Εφορείας των 
Γ ενικών Αρχείων του Κράτους. Η εργασία των εθελο¬ 
ντών οργανώνεται από το προσωπικό και ακολουθεί 
τους κανόνες που θέτει το Α.ΧΑ.Κ. 

β) Φοιτητές: Η προσφορά εργασίας από φοιτητές 
στο πλαίσιο πρακτικής άσκησης των σχολών τους εί¬ 


ναι δεκτή για τις ειδικότητες που εντάσσονται στις 
δραστηριότητες του Ι.Α.Μ. και του Α.ΧΑ.Κ. Η εργασία 
των φοιτητών γίνεται σύμφωνα με τους κανόνες της 
Πρακτικής Άσκησης και τους κανόνες του Α.ΧΑ.Κ. 

8. Στέγαση 

Έδρα του Α.ΧΑ.Κ. αποτελεί το επί της οδού Δημητρί- 
ου Πολιορκητού 37 ακίνητο ιδιοκτησίας του Ελληνικού 
Δημοσίου, το οποίο παραχωρήθηκε για τη στέγαση επ’ 
αόριστον του Ελληνικού Κέντρου Χαρτών και Χαρτο- 
γραφικής Κληρονομιάς (Ε.ΚΕ.Χ.ΧΑ.Κ.) σύμφωνα με την 
κοινή υπουργική απόφαση Γ.Υ. 1509/18.2.1999 (ΦΕΚ τεύ¬ 
χος Β' 133,18.2.1999). 

Ανάλογα με τις ανάγκες που προκύπτουν κατά τη λει¬ 
τουργία του, δραστηριότητες και υπηρεσίες του Α.ΧΑ.Κ. 
μπορούν να φιλοξενηθούν-μόνιμα ή προσωρινά- και σε 
άλλους κατάλληλους χώρους που παρέχονται δωρεάν 
ή με δαπάνη του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 7 Φεβρουάριου 2014 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. Φ.151/17475/Β6 (3) 

Ειδικές Εξετάσεις περί εισαγωγής σπουδαστών με σο¬ 
βαρές παθήσεις στο πρώτο έτος σπουδών του Τρή¬ 
ματος Εικαστικών Τεχνών της Ανώτατης Σχολής Κα¬ 
λών Τεχνών (καθ’ υπέρβαση του αριθμού εισακτέων 
σε ποσοστό 5%). 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 παρ. 1 έως 5 του 
Ν. 2525/1997 (Φ.Ε.Κ. 188/τ. Α'/1997) «Ενιαίο Λύκειο, πρό¬ 
σβαση των αποφοίτων στην Τριτοβάθμια Εκπαίδευση, 
αξιολόγηση του εκπαιδευτικού έργου και άλλες διατά¬ 
ξεις», όπως ισχύει μετά την αντικατάστασή του από την 
παράγραφο 2 του άρθρου 1 του Ν. 2909/2001 (ΦΕΚ 90 Α'). 

2. Τις διατάξεις της παρ. 1 του άρθρου 35 του 
Ν. 3794/2009 (Φ.Ε.Κ. 156/τ. Α'/2009) «Ρύθμιση θεμάτων του 
πανεπιστημιακού και τεχνολογικού τομέα της ανώτατης 
εκπαίδευσης και άλλες διατάξεις», όπως τροποποιήθηκε 
με τις παρ. 23 και 24 του άρθρου 39 του Ν. 4186/2013 
(Φ.Ε.Κ. 193/τ. Α'/2013) και την παρ. 2 του άρθρου έκτου 
του Ν. 4218/2013 (ΦΕΚ 268/τ. Α'/2013). 

3. Τις διατάξεις της υπ’ αριθ. Φ.151/2995/Β6/2010 (ΦΕΚ 
55/τ. Β725.1.2010) Υπ. Απόφασης με τίτλο «Εισαγωγή 
σπουδαστών στο πρώτο έτος σπουδών του Τμήματος 
Εικαστικών Τεχνών της Ανωτάτης Σχολής Καλών Τε¬ 
χνών». 

4. Τον ιδιαίτερο χαρακτήρα και τη φύση του γνωστι¬ 
κού αντικειμένου του Τ μήματος Εικαστικών Τ εχνών, της 
Ανωτάτης Σχολής Καλών Τ εχνών. 

5. Την έκφραση γνώμης της Γενικής Συνέλευσης του 
Τμήματος Εικαστικών Τεχνών, της Σχολής Καλών Τε¬ 
χνών (συνεδρία 31.10.2013) όπως αυτή επικυρώθηκε από 
τη Σύγκλητο (συνεδρία 14.11.2013). 

6. Τις διατάξεις του άρθρου 2 της υπ’ αριθ. 
90595/05.07.2013 (Φ.Ε.Κ. 1667/τ. Β'/05-07-13) απόφασης 
περί «Καθορισμού αρμοδιοτήτων στους Υφυπουργούς 

Παιδείας και Θρησκευμάτων, Κωνσταντίνο Γκιουλέκα 
και Συμεών Κεδίκογλου». 

7. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα όπως 
κυρώθηκε με το άρθρο πρώτο του ΠΔ 63/2005 ΦΕΚ 98- 
Α) κατ’ εφαρμογή της οποίας βεβαιώνεται ότι από τις 
διατάξεις της απόφασης αυτής δεν προκαλείται δαπάνη 
σε βάρος του Κρατικού Προϋπολογισμού, αποφασίζουμε: 

Αρθρο 1 

Δικαίωμα συμμετοχής στις ειδικές εξετάσεις 

Δικαίωμα συμμετοχής στις ειδικές εξετάσεις για την 
εισαγωγή σπουδαστών με σοβαρές παθήσεις στο Τμή- 
μα Εικαστικών Τεχνών, της Σχολής Καλών Τεχνών, της 
Ανωτάτης Σχολής Καλών Τεχνών, καθ’ υπέρβαση του 
αριθμού εισακτέων και σε ποσοστό 5%, έχουν οι κάτοχοι 
απολυτηρίου τίτλου Λυκείου ή εξατάξιου ή επτατάξιου 
ή οκτατάξιου Γυμνασίου ή ισότιμου αναγνωρισμένου 
τίτλου της ημεδαπής ή αλλοδαπής, οι οποίοι πάσχουν 
από σοβαρές παθήσεις, όπως αυτές αναφέρονται στην 
παράγραφο 1 του αρ. 35 του Ν. 3794/2009 (Α' 156) όπως 
αυτή τροποποιήθηκε με την παρ. 24 του άρθρου 39 του 
Ν. 4186/2013 (Α' 193) και την παρ. 2 του άρθρου έκτου του 
Ν. 4218/2013 (Α' 268) και όπως αυτή ισχύει κάθε φορά. 

Άρθρο 2 

Ανακοίνωση ειδικών εξετάσεων 

1. Οι ειδικές εξετάσεις για τη διαπίστωση των καλλι¬ 
τεχνικών δεξιοτήτων των υποψηφίων με σοβαρές πα¬ 
θήσεις, για το Τμήμα Εικαστικών Τεχνών, της Σχολής 
Καλών Τεχνών διενεργούνται μεταξύ του χρονικού δια¬ 
στήματος από 15 Οκτωβρίου έως 15 Νοεμβρίου εκάστου 
έτους. Οι αιτήσεις και τα απαιτούμενα δικαιολογητικά 
υποβάλλονται στην Γραμματεία του Τμήματος Εικαστι¬ 
κών Τ εχνών κατά το πρώτο δεκαπενθήμερο του Οκτω¬ 
βρίου, εκάστου έτους. 

2. Η ανακοίνωση με τον Αριθμό Διαδικτυακής Ανάρτη¬ 
σης (Α.Δ.Α) δημοσιοποιείται στην ιστοσελίδα της Ανω¬ 
τάτης Σχολής Καλών Τ εχνών. 

Άρθρο 3 

Δικαιολογητικά, χρόνος και τόπος υποβολής τους 

1. Τα δικαιολογητικά των υποψηφίων, όπως αυτά κα¬ 
θορίζονται με απόφαση της Συγκλήτου, υποβάλλονται 
από τον υποψήφιο ή από νόμιμα εξουσιοδοτημένο εκ¬ 
πρόσωπο του στη Γραμματεία του Τμήματος Εικαστικών 
Τ εχνών της Σχολής Καλών Τ εχνών και είναι τα εξής: 

α) αίτηση συμμετοχής (έντυπο χορηγείται από την 
Γ ραμματεία), 

β) τίτλος σπουδών, 

γ) δύο (2) μικρές φωτογραφίες, τύπου αστυνομικής 
ταυτότητας του υποψηφίου, 

δ) πιστοποιητικό διαπίστωσης πάθησης από τις επτα- 
μελείς επιτροπές έκδοσης πιστοποιητικών διαπίστωσης 
πάθησης για την εισαγωγή στην Τριτοβάθμια Εκπαί¬ 
δευση που έχουν συσταθεί σε συγκεκριμένα Δημόσια 
ή Πανεπιστημιακά Νοσοκομεία, όπως αυτές ορίζονται 
κάθε φορά με Υπουργική Απόφαση, 

ε) επικυρωμένο αντίγραφο δελτίου αστυνομικής ταυ¬ 
τότητας. 

2. Με την υποβολή των δικαιολογητικών συμμετοχής 
ελέγχονται τα ατομικά στοιχεία του υποψηφίου σύμφω¬ 
να με την αστυνομική του ταυτότητα ή το διαβατήριο 


που επιδεικνύει στη Γ ραμματεία του Τμήματος Εικαστι¬ 
κών Τ εχνών, της Σχολής Καλών Τ εχνών. 

Σε περίπτωση που ο υποψήφιος στερείται για οποι- 
ονδήποτε λόγο αστυνομικής ταυτότητας ή διαβατηρίου, 
επιδεικνύει πιστοποιητικό του Δήμου ή της Κοινότητας 
που φέρει επικυρωμένη φωτογραφία του. 

3. Σε κάθε υποψήφιο παραδίνεται πριν από τις εξετά¬ 
σεις «Δελτίο ταυτότητας υποψηφίου». 

Άρθρο 4 

Επιτροπή Εισιτηρίων Εξετάσεων 

1. Οι ειδικές εξετάσεις διενεργούνται από Επταμελή 
Επιτροπή Εξετάσεων, από καθηγητές του Τμήματος, τα 
μέλη της οποίας ορίζονται με απόφαση της Συγκλήτου. 
Πρόεδρος της Επιτροπής είναι ο Πρόεδρος του Τ μήμα¬ 
τος Εικαστικών Τεχνών και σε περίπτωση απουσίας ή 
έλλειψης του ο αρχαιότερος από τα μέλη της Επιτροπής 
Εξετάσεων Καθηγητής (πρώτης βαθμίδας). 

2. Δεν μπορεί να συμμετάσχει στην Επιτροπή Εξετάσε¬ 
ων όποιος έχει σύζυγο ή άλλο πρόσωπο, που συνδέεται 
μαζί με σχέση συγγένειας εξ 1 αίματος ή εξ 1 αγχιστείας 
μέχρι και τρίτου βαθμού που εξετάζεται στις ειδικές 
εξετάσεις. Για τη μη ύπαρξη κωλύματος υποβάλλεται 
από τα μέλη της εξεταστικής επιτροπής υπεύθυνη δή¬ 
λωση στον Πρόεδρο της Επιτροπής. 

3. Το λεπτομερές πρόγραμμα, η διάρκεια των εξετά¬ 
σεων και οι υποχρεωτικές δοκιμασίες των υποψηφίων 
καθορίζονται με απόφαση της Επιτροπής Εξετάσεων 
και γνωστοποιούνται το αργότερο είκοσι (20) ημέρες 
πριν από την έναρξη των εξετάσεων με δημοσιοποίηση 
στην ιστοσελίδα της Ανωτάτης Σχολής Καλών Τ εχνών. 

4. Καθήκοντα Γραμματέα της Επιτροπής Εξετάσεων 
εκτελεί ο Προϊστάμενος της Γραμματείας του Τμήματος 
Εικαστικών, της Σχολής Καλών Τεχνών και σε περίπτω¬ 
ση απουσίας ή κωλύματος αυτού, άλλος υπάλληλος 
που ορίζεται με απόφαση του Πρύτανη της Ανωτάτης 
Σχολής Καλών Τ εχνών. 

5. Η Επιτροπή Εξετάσεων έχει απαρτία όταν υπάρχει 
απόλυτη πλειοψηφία. 

6. Η Επιτροπή Εξετάσεων έχει τη γενική ευθύνη για τη 
διεξαγωγή των εξετάσεων, καθορίζει τα θέματα, ορίζει 
τους επιτηρητές, επιλαμβάνεται και επιλύει οποιοδή- 
ποτε θέμα ανακύψει σχετικά με τις εξετάσεις, δίνει τις 
αναγκαίες οδηγίες, βαθμολογεί και καταρτίζει τον πί¬ 
νακα με τη βαθμολογία όλων των εξετασθέντων. 

Άρθρο 5 

Εισιτήριες δοκιμασίες 

1. Οι υποψήφιοι για εισαγωγή στο Α' έτος σπουδών 
του Τ μήματος Εικαστικών Τ εχνών, της Σχολής Καλών 
Τεχνών εκτελούν ένα (1) έως δύο (2) εικαστικά έργα, 
από εκμαγείο ή εκ φυσικού προτύπου και προσκομίζουν 
φάκελο με σχετική εργασία, μέχρι κατ’ ανώτερο όριο 15 
έργα την τελευταία ημέρα των εξετάσεων. 

Οι υποψήφιοι που είναι τυφλοί και με μειωμένη οπτική 
οξύτητα σύμφωνα με τις ισχύουσες κάθε φορά διατά¬ 
ξεις, πρέπει να παραδώσουν απτικά έργα από διάφορα 
υλικά. 

2. Η Επιτροπή Εξετάσεων ορίζει τον τρόπο, τον τόπο 
και την διαδικασία διενέργειας των εξετάσεων. 

3. Τα φύλλα χαρτιού, τα χαρτόνια, οι πινακίδες καθώς 
και όλα τα απαιτούμενα υλικά προσκομίζονται από τους 
υποψηφίους. 

5. Από το σύνολο των έργων που εκτελεί κάθε υπο¬ 
ψήφιος επιλέγει και παραδίδει στον επιτηρητή τα έργα 
του προς βαθμολόγηση. 

Άρθρο 6 

Επιτηρητές Εξετάσεων 

1. Ως επιτηρητές ορίζονται μέλη του διοικητικού προ¬ 
σωπικού της Ανωτάτης Σχολής Καλών Τεχνών των κλά¬ 
δων ΠΕ, ΤΕ και ΔΕ, ο αριθμός και η ορισμός των οποίων 
γίνεται από τον Πρύτανη. 

2. Οι Επιτηρητές είναι υπεύθυνοι για την ομαλή διε¬ 
ξαγωγή των εξετάσεων, τον έλεγχο και την επιτήρηση 
των διαγωνιζομένων. 

Άρθρο 7 

Έλεγχος προσέλευσης των υποψηφίων 
και τοποθέτησή τους 

1. Κάθε υποψήφιος είναι υποχρεωμένος να είναι παρών 
κατά την έναρξη των εξετάσεων. Σε περίπτωση δικαι¬ 
ολογημένης απουσίας του υποψηφίου λόγω ασθένειας, 
μπορεί να παρατείνεται η διάρκεια των εξετάσεων για 
αδιάλειπτο χρονικό διάστημα ίσο με τις ημέρες απουσίας. 

2. Σε κάθε υποψήφιο αντιστοιχεί μια θέση. 

3. Αλλαγή θέσεων μεταξύ των υποψηφίων επιτρέπεται 
μέσα στην ίδια αίθουσα μόνο μετά από κοινή συμφωνία 
και έγκριση του Επιτηρητή. 

4. Κατά την είσοδο των εξεταζόμενων στις προκαθο¬ 
ρισμένες αίθουσες ελέγχεται από τους επιτηρητές η 
ταυτότητα των εξεταζόμενων σύμφωνα με το «Δελτίο 
Ταυτότητας Υποψηφίων» και καταγράφεται η παρουσία 
κάθε υποψηφίου. 

Άρθρο 8 

Διεξαγωγή εξετάσεων 

1. Ο υποψήφιος παραδίδει στον Επιτηρητή τα προς 
βαθμολόγηση έργα του καθώς και μικρό αδιαφανή φά¬ 
κελο στον οποίο περιέχεται κάρτα με τα στοιχεία του 
και τον αριθμό των έργων του. 

Στη συνέχεια ο Επιτηρητής παρουσία του υποψηφίου 
ελέγχει τα στοιχεία του υποψηφίου, κλείνει και τους 
δυο φακέλους, επικολλά τον μικρό στο μεγαλύτερο και 
τους μονογραφεί. 

2. Αφού τελειώσουν οι δοκιμασίες ο Επιτηρητής συ¬ 
ντάσσει πρακτικό στο οποίο αναφέρει τον τρόπο με 
τον οποίο έγιναν οι εξετάσεις, τις ανωμαλίες που τυχόν 
σημειώθηκαν και τις τυχόν κυρώσεις που επιβλήθηκαν. 

Άρθρο 9 

Πειθαρχία διαγωνιζομένων 

1. Ο υποψήφιος έχει υποχρέωση αξιοπρεπούς και κό- 
σμιας συμπεριφοράς και πιστής τήρησης των υποδεί¬ 
ξεων και των συστάσεων των Επιτηρητών. 

2. Όποιος συνεργάζεται με οποιονδήποτε τρόπο με 
άλλο άτομο κατά τη διάρκεια των εξετάσεων ή συμπερι- 
φέρεται απρεπώς στους Επιτηρητές ή αρνείται να συμ¬ 
μορφωθεί με τις συστάσεις τους, και με τη διαγωγή του 
διαταράσσει την καλή λειτουργία και τάξη των εξετάσε¬ 
ων, αποβάλλεται από την αίθουσα και αποκλείεται από 
τις εξετάσεις με απόφαση της Επιτροπής Εξετάσεων. 

3. Πάνω στο έργο του υποψηφίου που αποκλείεται 
σύμφωνα με τα ανωτέρω από τις εξετάσεις σημειώνεται 
από την Επιτροπή Εξετάσεων η αιτία του αποκλεισμού 
και ο βαθμός μηδέν (0). 


Άρθρο 10 

Βαθμολόγηση των έργων 

1. Κάθε μέλος της Επιτροπής Εξετάσεων βαθμολογεί 
με ένα ακέραιο αριθμό το σύνολο των έργων των υπο¬ 
ψηφίων, σε κλίμακα από 1 έως 10, με άριστα το βαθμό 
δέκα (10) και βάση το βαθμό πέντε (5). 

2. Μετά το τέλος της βαθμολόγησης και της εξαγωγής 
του γενικού βαθμού όλων των υποψηφίων η Επιτροπή 
Εξετάσεων καταρτίζει τον πίνακα με τη βαθμολογία 
όλων των εξετασθέντων. 

3. Γενικός βαθμός του υποψηφίου είναι το άθροισμα 
των βαθμών που συγκέντρωσε από τα μέλη της Επι¬ 
τροπής Εξετάσεων, διαιρούμενο διά του αριθμού των 
μελών αυτής. 

4. Ο υποψήφιος για να κριθεί για εισαγωγή πρέπει να 
έχει συγκεντρώσει γενικό βαθμό τουλάχιστον πέντε (5). 

5. Η εισαγωγή γίνεται κατά φθίνουσα σειρά βαθμολογίας 
και μέχρι την κάλυψη του καθορισμένου αριθμού, που είναι 
σε ποσοστό 5% καθ’ υπέρβαση του αριθμού εισακτέων. 

6. Οι υποψήφιοι που έχουν συγκεντρώσει γενικό βαθμό 
ίσο με εκείνον του τελευταίου εισαγόμενου, εισάγονται 
ως υπεράριθμοι. 

7. Επανεξέταση, αναβαθμολόγηση ή χορήγηση φωτο¬ 
αντιγράφων ή φωτογραφιών των έργων του υποψηφίου 
δεν επιτρέπεται και η αξιολόγηση τους αφήνεται στην 
αντικειμενική και δίκαιη κρίση των μελών της Επιτροπής 
Εξετάσεων. 

Άρθρο 11 

Έκδοση αποτελεσμάτων, πρόσκληση 
και διαδικασία εγγραφής 

1. Το Τμήμα Εικαστικών Τεχνών, της Ανωτάτης Σχολής 
Καλών Τ εχνών ανακοινώνει τα αποτελέσματα στον πίνακα 
ανακοινώσεων και στην ιστοσελίδα της Ανωτάτης Σχολής 
Καλών Τεχνών, καλώντας τους επιτυχόντες να προσέλ- 
θουν στη Γραμματεία για εγγραφή εντός της προθεσμίας 
επτά (7) ημερών από την επόμενη της δημοσίευσης. 

2. Εκείνοι που δεν μπορέσουν να ασκήσουν το δικαί¬ 
ωμα εγγραφής τους μέσα στην προθεσμία που έχει 
ορισθεί για το έτος αυτό λόγω αποδεδειγμένου ανυ¬ 
πέρβλητου κωλύματος, έχουν δικαίωμα να υποβάλλουν 
αίτηση εγγραφής τους μόνο κατά το επόμενο έτος και 
μέσα στην προθεσμία που ορίζεται για το έτος αυτό. 

3. Τα έργα των αποτυχόντων υποψηφίων παραμένουν 
στην Ανωτάτη Σχολή Καλών Τ εχνών ένα εξάμηνο από 
την έκδοση των αποτελεσμάτων και ύστερα καταστρέ- 
φονται αφού συνταχθεί σχετική πράξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 7 Φεβρουάριου 2014 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. Φ.2.ΓΑ/161230/Δ5 (4) 

Χορήγηση άδειας ιδιωτικού σχολείου Πρωτοβάθμιας Εκ¬ 
παίδευσης - Συστεγαζόμενου Νηπιαγωγείου με ΜΦΠΑΔ. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του ν. 682/77 Α' 244. 

2. Τις διατάξεις της υποπαρ. Θ3, της παρ. Θ του άρ¬ 
θρου πρώτου του ν. 4093/2012 Α' 222, «Εγκριση Με¬ 
σοπρόθεσμου Πλαισίου Δημοσιονομικής Στρατηγικής... 
2013-2016», όπως τροποποιήθηκαν από τις διατάξεις 
του άρθρου 30 του ν. 4111/2013, Α' 18 «Συνταξιοδοτικές 
ρυθμίσεις... και άλλες επείγουσες διατάξεις» και όπως 
αντικαταστάθηκαν από τις διατάξεις του άρθρου πρώ¬ 
του του ν. 4152/2013 Α' 107 «Επείγοντα μέτρα εφαρμο¬ 
γής... και 4127/13». 

3. Την υπ’ αρ. 10135/1Α/18-11-2012 Υ.Α. «Καθορισμός πο¬ 
σού παραβολών και χρηματικών ποσών για παρόχους 
ιδιωτικής εκπαίδευσης και κατάρτισης κατά την παρ. Θ 
του πρώτου άρθρου του ν. 4093/2012» (Β' 3057), όπως 
τροποποιήθηκε με την υπ’ αρ. 34566/1Α/12-03-2013 Υ.Α. 
(Β' 756). 

4. Την υπ’ αρ 151678/1Α/3-12-2012 Υ.Α. «Καθορισμός 
απαιτούμενων δικαιολογητικών.... ΝΠΔΔ» (Β' 3324). 

5. Την υπ’ αριθμ. 3893/21-9-2007 απόφαση χορήγη¬ 
σης άδειας ίδρυσης και λειτουργίας ιδιωτικού παιδικού 
σταθμού από την Νομαρχία του Ν. Ηρακλείου Κρήτης 
στην Κουτουλάκη Χρυσούλα και την υπ’ αριθμ. απόφαση 
αναθεώρησης αυτής από την Νομαρχία του Ν. Ηρακλεί¬ 
ου Κρήτης λόγω αλλαγής του ιδιοκτησιακού καθεστώ¬ 
τος από την Κουτουλάκη Χρυσούλα στην εταιρία με 
την επωνυμία «ΚΟΥΤΟΥΛΑΚΗ ΧΡΥΣΟΥΛΑ ΚΑΙ ΣΙΑ Ο.Ε.». 

6. Την υπ’ αριθμ. Φ.2/115021/Δ5/9-9-2008 Υ.Α. χορήγησης 
άδειας ίδρυσης ιδιωτικού νηπιαγωγείου στην εταιρία 
με την επωνυμία «ΚΟΥΤΟΥΛΑΚΗ ΧΡΥΣΟΥΛΑ ΚΑΙ ΣΙΑ 
Ο.Ε.» καθώς και την υπ’ αριθμ. 7520/22-6-2012 απόφαση 
ανανέωσης της άδειας λειτουργίας του ιδιωτικού νηπι¬ 
αγωγείου στην εταιρία με την επωνυμία «ΚΟΥΤΟΥΛΑΚΗ 
ΧΡΥΣΟΥΛΑ ΚΑΙ ΣΙΑ Ο.Ε.» από τη Δ/νση Π.Ε. Ν. Ηρακλείου 
για το σχολικό έτος 2012-2013. 


7. Την από 25-6-2013 αίτηση του Κουτουλάκη Κυριάκου, 
νόμιμος εκπρόσωπος της εταιρίας με την επωνυμία 
«ΚΟΥΤΟΥΛΑΚΗ ΧΡΥΣΟΥΛΑ ΚΑΙ ΣΙΑ Ο.Ε» με την οποία 
δηλώνεται και ο αριθμός των νηπίων και την υπεύθυνη 
δήλωση του ιδιοκτήτη σύμφωνα με την οποία η κτιρια- 
κή υποδομή του υπό ίδρυση σχολείου ανταποκρίνεται 
στις κτιριολογίες προϋποθέσεις του ν. 4093/2012, όπως 
τροποποιήθηκε από τους ν. 4111/2013 και ν. 4152/2013. 

8. Την υπ’ αρ. 90595/ΣΤ5/5-7-2013 απόφαση του Πρωθυ¬ 
πουργού και του Υπουργού Παιδείας και Θρησκευμάτων 
«Ανάθεση αρμοδιοτήτων στους Υφυπουργούς Παιδείας 
και Θρησκευμάτων, Κωνσταντίνο Γκιουλέκα και Συμεών 
Κεδίκογλου» (ΦΕΚ 1667, τ. Β'), αποφασίζουμε: 

Από το σχολικό έτος 2013-2014, χορηγούμε στην εται¬ 
ρία με την επωνυμία «ΚΟΥΤΟΥΛΑΚΗ ΧΡΥΣΟΥΛΑ ΚΑΙ ΣΙΑ 
Ο.Ε» με νόμιμο εκπρόσωπο στο Υπουργείο Παιδείας και 
Θρησκευμάτων τον Κουτουλάκη Κυριάκο, άδεια ιδιωτι¬ 
κού σχολείου Πρωτοβάθμιας Εκπαίδευσης - Συστεγα¬ 
ζόμενου Νηπιαγωγείου στη ΜΦΠΑΔ «ΝΕΑ ΔΗΜΙΟΥΡΓΙΑ» 
για δύο αίθουσες και αριθμό νηπίων τριάντα δύο (32). 
Ο διακριτικός τίτλος της άδειας ίδρυσης και λειτουργί¬ 
ας είναι: «Συστεγαζόμενο Νηπιαγωγείο -ΚΟΥΤΟΥΛΑΚΗ 
ΧΡΥΣΟΥΛΑ ΚΑΙ ΣΙΑ Ο.Ε - ΝΕΟΤΕΡΗ ΔΗΜΙΟΥΡΓΙΑ». Το 
Νηπιαγωγείο θα λειτουργήσει στην οδό Εργοτέλους 76, 
στο Ηράκλειο Κρήτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Οκτωβρίου 2013 

Ο ΥΦΥΠΟΥΡΓΟΣ 

ΣΥΜΕΩΝ ΚΕΔΙΚΟΓΛΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-πιαΜ: ννββιτΐ33ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02003581402140012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































